Missziós morzsa mentése másként
A missziói munka életszükséglet!
Túróczy püspök 78 éves kijelentése a lutheri reformáció kezdetének 500. évében így időszerű: 
MISSIONIS SOLUS!

A Magyar Posta közelmúltban kibocsátott emlékbélyeg blokkján az öt „sola” is olvasható „apró” nagy betűkkel írva. Én 2017-ben, egy hatodikat is odaképzeltem: Missionis solus! – Egyedül a misszió! A választást Túróczy püspök címben idézett 78 éves kijelentése késztette, a nyári Missziói konferencia „Reformáció ma” főtémája mellett. Ezt a „morzsát” szeretném most megosztani minden christianussal, akik az év igéjében (lásd Ez 36,26a) Istentől kapott ajándék birtokában láthatóan és hallhatóan is lutheranus missionariusok lehetnek!

Kép forrása: https://eshop.posta.hu/storefront/renderImage.image?imageName=Belyeg_2017/10_2017_Reformacio_800ft.jpg&width=600&height=400&padding=0

De miért is jelenti számomra ma a reformáció ezt a hat „sola”-t? Az Úr Jézus utolsó, máig vissza nem vont missziói parancsa nemcsak a tizenkettőnek szólt; hiszen akkor ma nem lenne keresztyénség! Sokakkal együtt, hiszem és vallom, hogy mindenkor, minden christianus: misszionárius! 
A reformátorok számára a „visszaformálás” feladata jelentette az igazi küldetést az eldeformálódott keresztyénség életében. Fél évezred múltán, amikor ismét a bibliai keresztyénség léte kerül veszélybe; aktuális küldetés gyanánt, felragyog Urunk minden követője számára adott megbízása: „hirdessétek az evangéliumot minden teremtménynek!” (lásd Mk 16,15) – ha csak nem akarunk „Elfogyni lassan, mint a gyertyaszál, Mely elhagyott, üres szobában áll. Ne ily halált adj, istenem, Ne ily halált adj énnekem!” (lásd Petőfi Sándor: Egy gondolat bánt engemet…) 
Isten embere; Túróczy Zoltán, a „háromszoros” püspök ezt már 1939-ben megfogalmazta, az Evangélikus Gyülekezeti Közösségek első konferenciáján elmondott igehirdetésében: A missziói munka életszükséglet! S hogy ez a máig aktuális gondolat; óriás „missziós morzsa” el ne tűnjön a történelem süllyesztőjében; informatikus nyelven szólva, másként kell elmentenünk, hogy mindig szem előtt és elérhető legyen. Ezért, mivel – a költő szavait kölcsönözve – közvetlenül „Nem mondhatom el senkinek, Elmondom hát mindenkinek” (lásd Karinthy Frigyes: Előszó) – azaz feltöltöm a világhálóra a missziós lelkületű püspöknek ezt az igehirdetését!
	Mivel a teljes írás eredeti szövegezésben elérhető honlapomról, itt csak néhány kulcsszóban kívánom összefoglalni, hogyan is értette a püspök ezt a régi-új küldetést, amivel én is azonosulni tudok? A mi, egyenlő szárú háromszöghöz hasonlított keresztyén életünk alapja Jézus három „parancs” igéje: jöjjetek, maradjatok, menjetek! A püspök szó szerint így fogalmaz: „A missziói munka életszükséglet. Ezért Jézus, amint valaki az ő nyomdokaiba lép, azt követeli, hogy álljon rögtön munkába. Arra, hogy én missziói munkába álljak, elsősorban nem Istennek van szüksége, hanem magamnak. Az egyéni missziói munka nemcsak keresztyén életszükséglet, hanem Isten országának is ez a munkamódszere.” S a munka lényege is egyszerűen nagyszerű: Aki ismeri már Krisztust, az bemutatja a másiknak, aki még nem ismeri őt. Ám a püspök figyelmeztet is: „Az, hogy dolgozhatom Isten országáért, mindig kiválasztó kegyelem.” De mindenkor, engedelmesen Urunk rendelkezésére kell állnunk!
Miért is bővítettem a reformáció félévezredes „sola”-it ezzel az aktuális küldetéssel: Egyedül a misszió! Mert Isten tervében, az ő gyermekei számára egyetlen program létezik; az ő dicsőségét kell szolgálnunk és egész életünkkel hirdetnünk: Egyedül Krisztusért, kegyelemből, hit által, a Szentírás tanítása alapján igazulhatunk meg az Úr Isten előtt és nyerünk örök üdvösséget! Mindezért egyedül Istené a dicsőség!
S küldetésünket az ő igéjéből (lásd Ézs 6,8–9) ismerhetjük meg; a püspök „tolmácsolásában”: „Küldj el engem.” Odaáll elénk az Úr és azt mondja: „Kit küldjek el?” Válaszolsz-e Ésaiással: „Küldj el engem.” Mondhatja-e Neked az Úr: „Menj!”?                              
                                 
    Összeállította és ajánlja: Garai András nyíregyházi presbiter (http://garainyh.hu)
	    
Ajánlott hivatkozások; 12 bibliai igevers és 2 honlap oldal:
http://abibliamindenkie.hu/uj/MRK/16/#15   http://abibliamindenkie.hu/uj/MAT/28/#19
http://abibliamindenkie.hu/uj/ACT/1/8/#8   http://abibliamindenkie.hu/uj/ISA/43/10/#10
http://abibliamindenkie.hu/uj/MRK/13/#10   http://abibliamindenkie.hu/uj/MAT/24/#14
http://abibliamindenkie.hu/uj/ROM/10/#15   http://abibliamindenkie.hu/uj/LUK/4/#43
http://abibliamindenkie.hu/uj/MAT/11/#28   http://abibliamindenkie.hu/uj/JHN/15/#4
http://abibliamindenkie.hu/uj/ISA/6/#8 (és 9)   http://abibliamindenkie.hu/uj/JUD/1/#25
https://eshop.posta.hu/storefront/content/files/Belyeg_2017/10_2017_REFORMACIO500_HU.pdf   Rövid linkje: http://mblx.co/posta
http://www.garainyh.hu/wordtar2/Evangelikus%20lelkeszek%20igehirdetesei/Turoczy%20Zoltan%20irasai/KULDJ%20EL%20ENGEM.rtf   Rövid linkje: http://mblx.co/misszio

Egy tucatnyi fontos missziói igevers: Vedd és olvasd! Mk 16,5; Mt 28,19; ApCsel 1,8; Ézs 43,10; Mk 13,10; Mt 24,14; Róm 10,15; Lk 4,43; Mt 11,28; Jn 15,4; Ézs 6,8–9, Júd 1,25.